ลูกทุ่งตัวน้อย (คลิป)
เรียนคุณแจ๋วริมจอที่นับถือ ผมเป็นคนหนึ่งที่ติดตามอ่านคอลัมน์ของคุณมานานหลายปีแล้ว,ทำให้ได้รับสาระความรู้และมุมมองในแวดวงต่างๆ ไม่เฉพาะวงการบันเทิง,ไม่ทราบว่าคุณแจ๋วฯเคยติดตามนักร้องลูกทุ่งหญิงรุ่นเด็กบ้างหรือเปล่าครับ?,ปกติเพลงลูกทุ่งผมไม่ค่อยถนัดและชอบฟังมากนัก แต่มีเด็กคนหนึ่งที่ทำให้ผมต้องกลับมาฟังเพลงลูกทุ่งอย่างจริงจัง,นั่นคือ ด.ญ.ปานชีวา มนต์สิริ หรือน้องป่าน วัย 9 ขวบ จากนนทบุรี,เด็กคนนี้เรียกได้ว่าน่าทึ่งและเป็นเลิศมากในการร้องเพลง โดยเฉพาะเพลงลูกทุ่งแท้ๆ,ผมไม่อยากเชื่อเลยว่าเด็กวัยเพียงเท่านี้จะมีทักษะการร้องเพลงที่สุดยอดมากเหลือเกิน ทั้งลูกเอื้อนที่โดดเด่น ลูกคอลูกหยอดและลูกเล่นต่างๆซึ่งมีครบองค์ประกอบในตัวเด็กนี้,ทั้งด้านอารมณ์เพลงที่เข้าถึงสื่อสารบท เพลงออกมาได้อย่างยอดเยี่ยม,ผมยอมรับเลยว่าตั้งแต่ฟังเพลงมาจนป่านนี้แล้วยังไม่เคยเจอเด็กคนไหนที่จะมีอัจฉริยภาพในการร้องเพลงได้สูงส่งถึงเพียงนี้,น้องออกทีวีหลายรายการมากทุกช่องเลยก็ว่าได้ อีกทั้งยังเดินสายประกวดตามเวทีน้อยใหญ่ต่างๆทั่วประเทศ,ปัจจุบันนี้น้องมีผลงานซิงเกิลแรกอย่างเป็นทางการแล้ว ซึ่ง ครูไวพจน์ เพชรสุพรรณ ท่านเขียนเพลงให้ชื่อเพลง สงสารแม่,เมื่อวันศุกร์ที่ 16 มีนาคมที่ผ่านมา ทางช่อง 7 สี ในรายการชุมทางดาวทอง และเมื่อ ได้ฟังครั้งแรกก็ยิ่งเห็นถึงความมหัศจรรย์ในตัวเด็กคนนี้มากขึ้นไปอีก,น้องป่านร้องเพลงนี้ได้บาดลึกกินใจมากจนทำให้ผมเก็บน้ำตาไว้ไม่อยู่,นี่คือเพลงลูกทุ่งแท้ๆจากเด็กหญิงตัวน้อยๆคนหนึ่งที่ขับขานออกมาให้คนดูผู้ฟังต้องสะกิดใจและสะเทือนใจกับเรื่องราวในบทเพลงที่ตรงกับเรื่องราวในชีวิตจริงของเธอ,ถึงวันนี้ผมดีใจมากครับที่เพลงลูกทุ่งแท้ซึ่งนับวันจะเลือนหายลงไปทุกที กลับมีความหวังพลิกฟื้นขึ้นมาอีกครั้งกับสุดยอดศิลปินตัวน้อยคนนี้ครับ.,สืบสกุล,แจ๋วริมจอ,jaewrimjor@gmail.com, 
ปกติเพลงลูกทุ่งผมไม่ค่อยถนัดและชอบฟังมากนัก แต่มีเด็กคนหนึ่งที่ทำให้ผมต้องกลับมาฟังเพลงลูกทุ่งอย่างจริงจัง
นักร้องลูกทุ่ง,ปานชีวา มนต์สิริ,น้องป่าน,ทีวีบันเทิง,แจ๋วริมจอ